
NOR1212-NOR1232 Norsk sidemål


Sluttvurdering i Kunnskapsløftet

Bruk av eksamensrettleiinga og vurderingsskjemaet
Kommentarane i denne sensorrettleiinga skal lesast i samanheng med eksamensrettleiinga i norsk. Eksamensrettleiingane og vurderingsskjema finn du her:  http://www.udir.no/Vurdering/Eksamen-videregaende/

Alle sensorane skal bruke vurderingsskjemaet til å grunngi karakterforslaget sitt. Det skal bidra til ein felles vurderingspraksis og sikre god kommunikasjon mellom sensorane.


[bookmark: Felles_kommentarar_til_alle_oppgåvene]Felles kommentarar til alle oppgåvene
Som sensor skal du vurdere den samla kompetansen eksaminanden viser i kortsvaret og langsvaret.

Oppgåvene kan vere fleirledda. Eksaminandane skal svare på alle delane av oppgåva, men sensor skal vere open for at ein kan vekte delane på ulike måtar. Sjå kommentarane til kvar oppgåve.

Mange oppgåver gir høve til å velje ulike perspektiv, og eksaminanden skal kunne finne sin eigen innfallsvinkel for å svare på oppgåva. Sensor skal vere open for ulike løysingar og synspunkt.

Som sensor skal du vere eksaminanden sin «advokat» på den måten at du skal ha ei positiv vurderarhaldning og sjå etter det eksaminanden faktisk meistrar. Matrisen med kjenneteikn reflekterer dette ved å leggje vekt på kva eleven kan.


Handskrivne svar
Ansvaret for den praktiske gjennomføringa av sentralt gitt eksamen ligg hos skoleeigar (sjå forskrift til opplæringslova § 3-28). Framleis blir nokre svar skrivne for hand. Sensorane skal alltid vurdere svara ut frå kompetansemåla i læreplanen og vurdere heilskapen i svaret.


Bokmål og nynorsk – hovudmål og sidemål
Det er ingen fagleg nivåforskjell på innhaldet i hovudmålseksamen og sidemålseksamen. Matrisen med kjenneteikn på måloppnåing er felles for dei to eksamensdagane, men når det gjeld underpunkta om ortografi og formverk, kan sensorane vente at eksaminandane meistrar hovudmålet sitt noko betre enn sidemålet.

Side 3 av 6

[bookmark: Oppgåver_30.05.2016]Oppgåver 24.05.2018
Sjå oppgåvesettet for fullstendig versjon på nynorsk og bokmål med tekstvedlegg.


[bookmark: Nynorsk]Del A Kortsvarsoppgåve
Svaret bør ikkje vere på meir enn cirka 250 ord. 

Vedlegg: 
· «Hardingen», utdrag frå biografien Lothepus – Går det til helvete, så går det til helvete, 2017

Den vedlagde teksten er opningskapittelet i ein biografi om «Lothepus», ein mann frå Ullensvang i Hardanger som er blitt TV-kjendis gjennom program som «Fjorden Cowboys» og «Farmen kjendis». Biografien er skriven av Finn Tokvam. I tekstvedlegget er Lothepus eg-personen. 

Gjer greie for nokre av verkemidla forfattaren bruker for å skildre Lothepus. 

Kommentar: I svaret ditt skal du vise til konkrete eksempel frå teksten og bruke relevant fagspråk.  

Til sensor: Sjå side 1 i vurderingsskjemaet.



Del B Langsvarsoppgåver 
Skriv nummeret på den oppgåva du vel, og lag overskrift sjølv.
 
Oppgåve 1 
Vedlegg: 
· «T-banematrisen» av Fredrik Høyer, frå Grønlandsūtraen – Diktsyklus ment for høytlesning, 2016
 
Tolk diktet.  

Kommentar: Du skal skrive om både form og innhald i diktet. Du skal bruke relevant fagspråk og eksempel frå teksten. 

Til sensor: Bruk vurderingsskjemaet for analysar, tolkingar og samanlikningar.



Oppgåve 2 
Vedlegg: 
· Utdrag frå Sult av Knut Hamsun, 1890
· «T-banematrisen» av Fredrik Høyer, frå Grønlandsūtraen – Diktsyklus ment for høytlesning, 2016

Samanlikn dei to vedlagde tekstane, og plasser dei i ein kulturhistorisk samanheng.  

Kommentar: Du skal skrive om både form og innhald i tekstane og bruke relevant fagspråk. Du skal vise kunnskap om tida tekstane er skrivne i. 

Til sensor: Bruk vurderingsskjemaet for analysar, tolkingar og samanlikningar.
  
Oppgåve 3 
Vedlegg: 
· Knut Magnussen: «Awesome er eit uttrykk ungdommen kjenner. Dei kjenner sikkert bullshit også!», 2017

Formuler kort hovudsynet i den vedlagde teksten. Forklar korleis Knut Magnussen argumenterer for synet sitt. Reflekter til slutt over bodskapen til Magnussen. 

Kommentar: Oppgåva er tredelt. I den første delen skal du kort og presist formulere hovudsynet. I den andre delen skal du bruke relevant fagspråk. I den siste delen skal du grunngi svaret ditt og vise evne til sjølvstendig refleksjon. 

Til sensor: Bruk vurderingsskjemaet for informative, argumenterande og resonnerande tekstar.


Oppgåve 4 
Vedlegg: 
· «Og så kom sommeren» av Gro Dahle, 2009
Tolk novella. 
Kommentar: Du skal skrive om både form og innhald i novella og bruke relevant fagspråk.
 
Til sensor: Bruk skjemaet for analysar, tolkingar og samanlikningar.

